INFORME PRESENTACIÓ WEB

Repositori: <https://github.com/mariaconsarnau/SunkenShips>

Web: <https://mariaconsarnau.github.io/SunkenShips/>

Motivació/objectius web

Vaig decidir la temàtica dels vaixells enfonsats perquè aquests estan situats i van navegar durant la Primera Guerra Mundial per les aigües properes al municipi de L’Ametlla de Mar, però a grans trets estan situats entre el Delta de l’Ebre i el Cap de Salou.

És un municipi pescador en el qual la majoria de la població treballa en el sector pesquer, molts d’aquests pescadors saben perfectament on es troben aquests vaixells, en aquest cas el que tenim més proper al municipi es el Cavour o “Correu” (Golf de Sant Jordi) com li anomenen localment, i inclús utilitzen expressions com “avui hem anat al Correu” o “hem passat pel Correu”. Va ser enfonsat l’any 1917 a causa d’una col·lisió amb un vaixell anomenat Caprera. Passades unes dècades, entre els anys 50 i 60 alguns bussejadors es dedicaven a submergir-se fins aquests vaixells i extreure tot el ferro que quedava.

Em va atreure aquest tema no només per la proximitat que té amb el municipi, sinó perquè penso que és una temàtica que pot atreure a persones (residents o no) a les quals els hi agradi la mar o simplement els hi agradi la història, que tinguin curiositat de perquè aquests vaixells hi són aquí.

Són aquí, perquè la posició de la Costa de Tarragona en el Mediterrani durant aquella època va ser de gran importància ja que era una zona de pas de vaixells aliats, fet que va desencadenar en que els alemanys enviessin submarins amb l’objectiu d’aturar el transport d’energia cap a altres països i esperaven per atacar-los.

Metodologia

En primer lloc, amb la plataforma GitHub vaig crear un repositori amb:

* Carpetes corresponents a les imatges i a la cartografia, una carpeta JavaScript i una altra Css, que havien d’afegir-se a la web.
* Document HTML corresponent a l’índex de la web, i 4 HTML més corresponents a les pestanyes del menú de la web, que vaig crear perquè quan cliqués alguna d’aquestes pestanyes canviessin de pàgina a la pàgina corresponent.

Un cop tenia tota la informació que necessitava, em vaig descarregar una plantilla a través de *W3School,* vaig copiar l’índex de la plantilla que vaig triar i a partir d’aquí vaig començar el “prova i error” ja que a l’hora de canviar o afegir el meu contingut sorgien alguns problemes:

* Imatges que es veien com icones: entrant al document de la imatge al Visual Studio finalment, la imatge es va veure correctament després d’intentar afegir-la unes quantes vegades.
* No podia afegir el mapa realitzat amb el Qgis 🡪 Qgis2web fins que vaig trobar una funció per internet que em va permetre afegir-lo:

<iframe width="1200" height="453"style="border: 0px solid #AAA; width: 1200px; height: 453px;"

src="Maps/Mapa\_1/qgis2web\_2022\_05\_16-11\_34\_31\_472943/index.html">

</iframe>

* La funció “responsive” (tornar a l’inici de la pàgina quan toquis una icona o una pestanya) en alguns apartats no he aconseguit que funcioni.
* Pel que fa al text: m’hagués agradat que quedés justificat, he intentat afegir funcions del tipus “justify” o “align text” però no me’n he ensortit.